སྐད་བརྡ་རུལ་སུངས་ཀྱི་དབང་གིས་ང་ཚོ་ཉིན་རེ་ལས་ཉིན་རེར་བཞིན་རྗེས་དཔག་དང་གཏན་ཚིགས་ཀྱི་རིག་པར་རྨོངས་པར་འགྱུར་གྱིན་ཡོད་པ་དང་།ང་ཚོའི་ཀླད་ཆེན་ནུས་པ་ཉམས་ཞན་དུ་ཕྱིན་ཏེ་རྩོམ་ཡིག་མཐའ་དག་རིམ་བཞིན་འབོད་སྐད་ཀྱི་སྤུང་ཟོག་ཅིག་ཏུ་འགྲིབ་ལ།ང་ཚོ་ཉིན་རེ་ལས་ཉིན་རེར་བཞིན་དབང་བྲན་དུ་འགྱུར་བའམ་གཞན་བསྟུན་གྱི་ངོ་བོར་གོམས་པ་ལས་གནས་ལུགས་དང་འདྲ་མཉམ་བརྩོན་ལེན་བྱེད་མཁན་ཞིག་ཏུ་འགྱུར་ཐུབ་ཀྱིན་མེད།དཔེར་ན་ཡིག་ཆ་གཅིག་གི་ནངསྣེ་འཁྲིད་མཁན་དངབརྗོད་བྱ།རྨང་གཞི་བཅས་ཡིན་པའི་དབང་དུ་བཏང་ན།སུས་ཀྱང་དེ་དག་དབར་གྱི་འབྲེལ་བ་དེ་ཅི་ཞིག་ཡིན་པ་མཚོན་བརྗོད་དཀའ།ང་ཚོའི་རྩོམ་ཡིག་སྔ་མ་ལས་ཕྱི་མ་རིང་ནའང་དེའི་ནང་གི་བརྡ་དོན་སྔ་མ་ལས་ཕྱི་མ་ཇེ་ཉུང་དུ་སོང་ཡོད།ལས་དོན་སྙན་ཞུ་ཞིག་ལ་ཡིག་འབྲུ་ཁྲི་གཅིག་གཉིས་ཤིག་ཡོད་པ་དང་།དེ་དང་འབྲེལ་ཡོད་ཀྱི་མཛུབ་སྟོན་ཡིག་ཆ་འབུམ་ཕྲག་ལྷག་ཡོད་ནའང་མི་རྣམས་ཀྱིས་ད་དུང་སྙན་ཞུ་དེའི་ནང་དོན་ཧྲིལ་གྱིས་ཧ་གོ་ཐབས་མེད།